Paġna Għat-tielet sena konsekuttiva, id-Direttorat Ġenerali tal-Kummissjoni Ewropea għall-Edukazzjoni, iż-Żgħażagħ, il-Kultura u l-Isport nieda Sejħa għall-Applikazzjonijiet għall-"Premju Altiero Spinelli għall-Komunikazzjoni" tal-Unjoni Ewropea. Din is-sejħa qed issir bil-għan li tippremja l-aqwa xogħlijiet li jtejbu l-għarfien taċ-ċittadini tal-UE u li jgħinu fit-twessigħ tal-appartenenza għall-proġett Ewropew. Fl-2019 il-Premju qed jiffoka fuq iż-żgħażagħ. Se jingħataw sa sittax-il premju ta' EUR 25 000 kull wieħed. Din is-sejħa hi miftuħa għal: Individwi (persuni fiżiċi) li huma ċittadini tal-UE; Entitajiet legali mhux governattivi li huma stabbiliti u bbażati fi Stat Membru tal-UE. Is-sejħa mhix miftuħa għall-awtoritajiet pubbliċi. L-informazzjoni rilevanti u l-formoli tal-applikazzjoni jinsabu kollha fuq: Il-Programm ta' Għajnuna Finanzjarja tal-BEI għar-Riċerka Universitarja (EIBURS — EIB-University Research Sponsorhip Programme) jagħmel parti mill-Programm tal-Għarfien tal-Istitut tal-BEI, li permezz tiegħu l-BEI jrawwem relazzjonijiet ma' universitajiet u ċentri ta' riċerka. EIBURS jipprovdi għotjiet sa massimu ta' EUR 100 000 fis-sena għal perjodu ta' tliet snin lil universitajiet u ċentri ta' riċerka li jaħdmu fuq temi magħżula mill-Istitut tal-BEI u li huma ta' interess ewlieni għall-Grupp tal-BEI. L-għotjiet jingħataw permezz ta' proċess kompetittiv lil entitajiet interessati fl-UE, fil-pajjiżi kandidati jew fil-pajjiżi kandidati potenzjali, b'kompetenza esperta rikonoxxuta f'oqsma ta' interess dirett għall-Grupp tal-BEI. L-għotja għandha l-għan li tgħin lill-università jew ċentri ta' riċerka magħżula biex jespandu l-attivitajiet tagħhom f'dawn l-oqsma. Għall-perjodu 2019-2021, il-programm EIBURS għażel żewġ suġġetti ta' riċerka ġodda: Fis-26 ta' Ġunju 2019, il-Grupp ta' Tmexxija Interna (GTI) tal-Istitut tal-BEI ddeċieda li jagħti: L-għotja EIBURS għal "Nibnu l-futur tal-finanzjament inklużiv: l-irwol tal-Fintechs u d-diġitalizzazzjoni" lill-Università ta' Twente (in-Netherlands), L-għotja EIBURS għal "It-Tħaddin ta' Kriterji Ambjentali, Soċjali u ta' Governanza (ASG) fl-Analiżi u l-Klassifikazzjonijiet tal-Kreditu" lill-Università Ca' Foscari Venezia (l-Italja). L-applikanti kollha għaż-żewġ għotjiet EIBURS ġew infurmati b'dawn ir-riżultati direttament. Għal informazzjoni aktar dettaljata dwar EIBURS u dwar l-inizjattivi l-oħrajn tal-Programm tal-Għarfien, jekk jogħġbok żur il-paġna tal-Programm tal-Għarfien fuq is-sit web tal-Istitut tal-BEI. Din in-notifika tikkonċerna l-impriżi li ġejjin: Mirova u Predica Predica jakkwistaw, skont it-tifsira tal-Artikoli 3(1)(b) u 3(4) tar-Regolament dwar l-Għaqdiet, il-kontroll tat-totalità ta' Indigo permezz tal-akkwist ta' Infra Foch Topco, il-kumpanija azzjonarja tal-grupp Indigo. Il-konċentrazzjoni hija mwettqa permezz ta' xiri ta' ishma. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-posta elettronika, permezz tal-faks jew bil-posta. Uża d-dettalji ta' kuntatt ta' hawn taħt: Din in-notifika tikkonċerna l-impriżi li ġejjin: Denso Corporation ("Denso", il-Ġappun), Hirose Plant (il-Ġappun), li huwa l-proprjetà tat-Toyota Motor Corporation. Denso takkwista, fis-sens tal-Artikolu 3(1)(b) tar-Regolament dwar l-Għaqdiet, il-kontroll uniku tal-Hirose Plant kollha kemm hu. Il-konċentrazzjoni titwettaq permezz tax-xiri ta' assi. Denso hija manifattur u fornitur Ġappuniż ta' partijiet u komponenti tal-karozzi avvanzati għall-manifatturi tal-vetturi, ta' prodotti għall-konsumatur li mhumiex tal-karozzi u ta' prodotti industrijali, Il-Hirase Plant hija faċilità ta' manifattura, li hija involuta fil-produzzjoni ta' semikondutturi u ta' komponenti elettroniċi għall-użu fil-karozzi. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: L-Artikolu 105 tar-Regolament (UE) Nru 1308/2013 – Emenda mhux minuri Deskrizzjoni u raġunijiet: Emenda tat-Taqsimiet II, III, V, VI, VII u VIII tal-ispeċifikazzjoni tal-prodott u tat-taqsimiet "2.3. Kategoriji tal-prodotti tad-dwieli", "Deskrizzjoni tal-inbid/inbejjed", "Prattiki enoloġiċi", "Konnessjoni maż-żona ġeografika" u "Kundizzjonijiet oħra" tad-Dokument Uniku. Proporzjon sinifikanti ta' nbejjed magħmulin mill-varjetà Arany sárfehér jintużaw bħala nbejjed ta' bażi għall-inbid spumanti. Waqt l-attivitajiet ta' żvilupp tal-prodott tagħhom, il-produtturi fiż-żona ta' Izsák ħolqu teknika għall-produzzjoni ta' nbid spumanti minn inbid magħmul mill-għeneb Arany sárfehér; dawn beħsiebhom jikkummerċjalizzaw il-prodott bħala nbid spumanti ta' oriġini protetta. Deskrizzjoni u raġunijiet: Emenda tat-Taqsima IV tal-ispeċifikazzjoni tal-prodott u tat-taqsima "Żona ġeografika demarkata" tad-Dokument Uniku. Iż-żona demarkata qed tiġi estiża biex tinkludi ż-żoni ta' Helvécia u Ballószög ikklassifikati fil-katast tad-dwieli bħala tal-klassi I u II. Żona ta' 2 828 ha f'dawn iż-żewġ abitati hija inkluża fil-katast tad-dwieli, li minnhom 578 ha jintużaw għall-kultivazzjoni tal-għeneb. Dawn jappartjenu għaż-żona demarkata fuq il-bażi tat-tradizzjonijiet tal-kultivazzjoni tal-għeneb u l-istruttura tal-produzzjoni li evolviet tul is-sekli, u l-konfini taż-żona tal-produzzjoni eżistenti ġew aġġustati kif dovut. Il-bidla għaż-żona demarkata ma taffettwax il-konnessjoni bejn iż-żona tal-produzzjoni u l-prodott billi d-dwieli jgawdu mill-istess kundizzjonijiet ekoloġiċi f'termini ta' ħamrija u klima; f'termini ta' lokazzjoni, dawn huma konnessi direttament. Deskrizzjoni u raġunijiet: Emenda għall-punt 2.2 tat-Taqsima VIII tal-ispeċifikazzjoni tal-prodott u l-partijiet tat-Taqsima 2.9 tad-Dokument Uniku dwar "Kundizzjonijiet oħra" u "termini tradizzjonali". L-espressjoni tradizzjonali "nbid ta' oriġini protetta" tista' tintuża minflok l-espressjoni "denominazzjoni ta' oriġini protetta". Deskrizzjoni u raġunijiet: It-trasferiment ta' ċertu partijiet mhux emendati mit-Taqsima VIII għat-Taqsima III tal-ispeċifikazzjoni tal-prodott. Din hija emenda teknika; din issolvi l-frammentazzjoni tad-deskrizzjoni oriġinali u terġa' tiġbor mill-ġdid b'mod loġiku l-informazzjoni relatata taħt l-istess taqsima. Din l-emenda m'għandha l-ebda impatt fuq id-dokument uniku. L-Ungerija DOP – denominazzjoni ta' oriġini protetta Inbid abjad newtrali b'lewn aħdar ċar jew lewn it-tiben ċar b'aromi diskreti ta' frott (sfarġel u lanġas selvaġġ) u fjuri selvaġġi, riħa tipika taż-żona tal-produzzjoni, il-varjetà tal-għenba u l-metodu tal-produzzjoni, u aċidità karatteristika u qawwa alkoħolika moderata. Inbid xott jew nofsu misjur, skont il-kontenut ta' zokkor. Inbid spumanti limpidu u jleqq b'lewn aħdar ċar jew lewn it-tiben ċar bi fwieħa, struttura deċiżament aċiduża u ħeffa delikata tipiċi tal-varjetà, togħma u aroma karatteristika tal-frott, freskezza, diossidu tal-karbonju distribwit b'mod fin, u effervexxenza li ddum. Dan huwa xott ħafna jew xott, skont il-kontenut ta' zokkor. Rekwiżiti dwar il-produzzjoni tal-inbid Restrizzjoni rilevanti għall-produzzjoni tal-inbejjed għeneb miġbur bl-idejn, l-għeneb irid jiġi pproċessat f'jum il-ħsad; l-għasir jista' jsir biss f'lottijiet; purifikazzjoni tal-most; fermentazzjoni kontrollata tal-most f'temperatura massima ta' 15 °C, f'kantina mibnija jew naturali. fermentazzjoni fil-fliexken jew kontenituri għal mill-inqas tliet xhur, fermentazzjoni ulterjuri f'kontenituri għal mill-inqas sitt xhur, fermentazzjoni fil-fliexken għal mill-inqas tliet xhur. L-istadji kollha tal-prattiki enoloġiċi mniżżla għal INBID SPUMANTI jridu jitwettqu b'mod konsekuttiv fl-ordni applikabbli. Is-sistema ta' tkabbir, spazjar u l-ammont ta' blanzuni tad-dwieli Is-sistema ta' tkabbir tad-dwieli Is-sistemi ta' tkabbir li jistgħu jintużaw: tkabbir bil-kuruna, bil-kurdun fil-baxx jew bil-kurdun fl-għoli. Id-densità tad-dwieli: mill-inqas 4 000 dielja/ha; distanza bejn id-dwieli ta' mill-inqas 0,8 m. Biċċiet bl-għeruq biss jistgħu jintużaw bħala materjal tal-propagazzjoni meta tkun qed tiġi stabbilita vinja u meta jiġu sostitwiti dwieli li jkunu ntilfu. Ir-rata ta' dwieli neqsin u l-proporzjon ta' dwieli barranin kombinati f'vinja ma jridux jaqbżu l-10 % tal-għadd ta' vinji meta ssir il-pjantazzjoni. L-iffissar tad-data tal-ħsad Id-data tal-bidu għall-ħsad tiġi ffissata permezz tal-bord tal-Komunità tal-Inbid Izsák fuq il-bażi ta' ħsad ta' prova li jitwettaq kull ġimgħa mill-1 ta' Awwissu. Kull prodott magħmul mill-għeneb maħsud qabel id-data tal-bidu tal-ħsad iffissata mill-komunità tal-inbid ma jistax jingħata ċertifikat ta' oriġini għal inbid bit-tikketta DOP Izsák u ma jistax jiġi kkummerċjalizzati bit-tikketta DOP Izsák. Id-data tal-ħsad tiġi ppubblikata fil-forma ta' avviż mill-komunitajiet tal-inbid. Il-kontenut minimu ta' zokkor naturali tal-għeneb huwa 16,0 MM°. Il-qawwa alkoħolika potenzjali minima tal-għeneb hija 9,87 % vol. Il-kontenut minimu ta' zokkor naturali tal-għeneb huwa 14,0 MM°. Il-qawwa alkoħolika potenzjali minima tal-għeneb hija 8,42 % vol. Għeneb miġbur bl-idejn biss. 100 ettolitru għal kull ettaru 14 300 kg ta' għeneb għal kull ettaru 100 ettolitru għal kull ettaru 14 300 kg ta' għeneb għal kull ettaru Deskrizzjoni taż-żona demarkata Iż-żona demarkata tinsab bejn ix-xmajjar tad-Danubju u Tisza. Il-karatteristiċi ambjentali taż-żona tal-produzzjoni huma determinati l-aktar mil-lokazzjoni fil-pjanura tagħha. Il-maġġor parti taż-żona hija inqas minn 120 m 'il fuq mil-livell tal-baħar. It-terren huwa ċatt, b'differenzi fl-elevazzjoni ta' mhux iktar minn 10-15-il m. Il-ħamrija taż-żona tal-produzzjoni tvarja ftit, bil-maġġor parti taż-żona magħmula minn ħamrija ramlija kalkarja (humus u ħamrija miġjuba mir-riħ), ħamrija tal-praterija sottostanti u rqajja okkażjonali ta' loess kalkarju. Il-ħamrija ramlija tipikament tisħon malajr, il-kuluri jgħajtu tagħha jirriflettu aħjar id-dawl tax-xemx, li jgħin l-għeneb jimmaturaw; Minħabba l-kontenut ta' kwarz tagħha ta' iktar minn 75 %, il-ħamrija hija immuni għall-filossera. Il-kapaċità tan-nutrijenti u l-kontenut ta' minerali tagħha huma iktar baxxi. Il-kundizzjonijiet klimatiċi taż-żona tal-produzzjoni huma determinati mill-klima kontinentali, karatterizzata l-aktar minn sjuf sħan u xtiewi kesħin. Minħabba l-kundizzjonijiet klimatiċi kif ukoll l-art ċatta u l-elevazzjoni relattivament baxxa, huwa possibbli li jkun hemm il-ġlata fix-xitwa f'ċerti snin, iżda l-glata tista' sseħħ ukoll fir-rebbiegħa u l-ħarifa. It-temperatura medja hija madwar 10-11 °C. L-għadd medju ta' sigħat ta' xemx huwa ta' 2 000 siegħa fis-sena. Il-preċipitazzjoni annwali medja hija 450-500 mm, li fil-biċċa l-kbira tissodisfa l-ħtiġijiet tal-għeneb, għalkemm b'distribuzzjoni annwali mhux bilanċjata. Iż-żona għandha provvista tal-ilma tajba u l-water table tinsab viċin tal-wiċċ, li huwa kkumpensat mil-lag Kolon-tó, li huwa fattur ewlieni fid-determinazzjoni tad-disponibbiltà tal-ilma ta' taħt l-art. Il-varjetà ta' għenba tipika taż-żona demarkata hija l-Arany sárfehér, li kienet intgħażlet minn vinja lokali fl-1873. Ġiet żviluppata sistema ta' tkabbir li hija adattata b'mod speċjali għall-varjetà. Id-dwieli huma mkabbrin bil-kuruna, b'ammont żgħir ta' blanzuni u żbir li jħalli xpruni qosra u lixxi. Sabiex jiġu mkabbrin b'dan il-mod, id-dwieli jridu jkunu f'kundizzjoni tajba, u din tinżamm permezz tal-applikazzjoni regolari ta' fertilizzant organiku. Is-sistema ta' tkabbir bil-kuruna tintuża fuq il-ġnub tal-għoljiet li jisporġu 'l fuq mill-pjanura; hawnhekk, il-produzzjoni hija ristretta u fiha jintuża ż-żbir tal-ixpruni marbutin. Lewn aħdar ċar jew ta' tiben ċar, b'aroma speċifika li ġejja mill-varjetà tal-għenba li hija reminixxenti tal-isfarġel, il-lanġas selvaġġ u pjanti mediċinali. L-inbid huwa rikk, b'togħma notevolment aċiduża, ta' qawwa alkoħolika moderata u huwa newtrali. Primarjament minħabba l-water table li tinsab viċin tal-wiċċ u l-partikularitajiet tal-ħamrija ramlija, l-ambjent għandu impatt sinifikanti fuq il-karatteristiki tal-inbejjed magħmulin mill-għeneb Arany sárfehér. Dan il-karattru distintiv ifisser l-iktar inbejjed b'kompożizzjoni aċiduża speċifika u aċidità għolja, u qawwa alkoħolika moderata. L-inbejjed għandhom kontenut ta' minerali iktar baxx tipiku tal-ħamrija ramlija. L-inbejjed taż-żona tal-produzzjoni huma l-aktar inbejjed b'maturazzjoni qasira. It-tradizzjonijiet assoċjati mal-Arany sárfehér, bħala l-varjetà ta' għenba l-aktar importanti taż-żona tal-produzzjoni, huma dovuti għal-lokaliżmu passjonat, l-entużjażmu u l-persistenza tal-poplu ta' Izsák u, l-aktar, għax-xogħol siewi u notevoli minn László Kostka. It-teknoloġiji riduttivi jistgħu jintużaw grazzi għall-iżviluppi teknoloġiċi kontinwi li seħħew fl-intrapriżi tal-produzzjoni tal-inbid ta' Izsák. Il-varjetà hija adatta ħafna għall-ambjent taż-żona; il-fertilità tagħha u l-kwalità tal-ħsad jipprovdu l-bażi għall-impjieg u l-għajxien tal-poplu lokali. Iż-żona demarkata tinsab bejn il-xmajjar tad-Danubju u Tisza. Il-karatteristiki ambjentali taż-żona tal-produzzjoni huma determinati l-aktar mil-lokazzjoni fil-pjanura tagħha. Il-maġġor parti taż-żona hija inqas minn 120 m 'il fuq mil-livell tal-baħar. It-terren huwa ċatt, b'differenzi fl-elevazzjoni ta' mhux iktar minn 10-15 m. Il-ħamrija taż-żona tal-produzzjoni tvarja ftit, bil-maġġor parti taż-żona magħmula minn ħamrija ramlija kalkarja (humus u ħamrija miġjuba mir-riħ), ħamrija tal-praterija sottostanti u rqajja' okkażjonali ta' loess kalkarju. Il-ħamrija ramlija tipikament tisħon malajr, il-kuluri jgħajtu tagħha jirriflettu aħjar id-dawl tax-xemx, li jgħin l-għeneb jimmatura; minħabba l-kontenut ta' kwarz tagħha ta' iktar minn 75 %, il-ħamrija hija immuni għall-filossera. Il-kapaċità tan-nutrijenti u l-kontenut ta' minerali tagħha huma iktar baxxi. Il-kundizzjonijiet klimatiċi taż-żona tal-produzzjoni huma determinati mill-klima kontinentali, karatterizzata l-aktar minn sjuf sħan u xtiewi kesħin. Minħabba l-kundizzjonijiet klimatiċi kif ukoll l-art ċatta u l-elevazzjoni relattivament baxxa, huwa possibbli li jkun hemm il-ġlata fix-xitwa f'ċerti snin, iżda l-ġlata tista' sseħħ ukoll fir-rebbiegħa u l-ħarifa. It-temperatura medja hija madwar 10-11 °C. L-għadd medju ta' sigħat ta' xemx huwa ta' 2 000 siegħa fis-sena. Il-preċipitazzjoni annwali medja hija 450-500 mm, li fil-biċċa l-kbira tissodisfa l-ħtiġijiet tal-għeneb, għalkemm b'distribuzzjoni annwali mhux bilanċjata. Iż-żona għandha provvista tal-ilma tajba u l-wiċċ tal-ilma ta' taħt l-art huwa viċin tal-wiċċ, li huwa kkumpensat mil-lag Kolon-tó, li huwa fattur ewlieni fid-determinazzjoni tad-disponibbiltà tal-ilma ta' taħt l-art. Bil-kompożizzjoni aċiduża speċifika, l-aċidità għolja, in-newtralità u l-qawwa alkoħolika moderata tiegħu, l-inbid huwa ideali għall-produzzjoni tal-inbid spumanti. L-inbid spumanti ilu jiġi prodott hawnhekk sa mill-1972. L-inbejjed spumanti prodotti hawnhekk huma l-inbid spumanti IZSÁKI ARANY SÁRFEHÉR, magħmul kompletament minn inbid prodott mill-Arany sárfehér, varjetà ta' għenba b'karattru distintiv li titkabbar fiż-żona. Inbid spumanti limpidu u jleqq b'lewn aħdar ċar jew lewn it-tiben ċar bi fwieħa, struttura deċiżament aċiduża u ħeffa delikata tipiċi tal-varjetà, togħma u aroma karatteristika tal-frott, freskezza, diossidu tal-karbonju distribwit b'mod fin, u effervexxenza li ddum. Dan huwa xott ħafna jew xott, skont il-kontenut ta' zokkor. Primarjament minħabba l-water table li tinsab viċin tal-wiċċ u l-partikularitajiet tal-ħamrija ramlija, il-ħamrija u l-klima għandhom impatt sinifikanti fuq il-karatteristiki tal-inbejjed spumanti magħmulin mill-għeneb Arany sárfehér. Il-ħamrija kalkarja tagħti lill-inbid spumanti kompożizzjoni skwiżita u deċiżament aċiduża. L-ilma ta' taħt l-art viċin tal-wiċċ li jinsab fil-ħamrija ramlija joħloq inbid spumanti ħafif u delikat. Is-somma tas-sħana mkejla matul il-perjodu tal-veġetazzjoni u l-effett pożittiv tal-għadd ta' sigħat ta' dawl tax-xemx jgħinu l-għeneb jimmaturaw, li jagħti lill-inbid spumanti t-togħma tal-frott tiegħu. L-ipproċessar tal-għeneb b'teknoloġija riduttiva rapida mhux biss jippreserva l-aromi rinfreskanti tal-varjetà, iżda jipprovdi ukoll il-kulur eleganti tagħha. L-aroma mill-awtoliżi ffurmata matul il-produzzjoni tal-inbid spumanti hija diskreta. Qafas ġuridiku: Fil-leġiżlazzjoni nazzjonali Tip ta' kundizzjoni oħra: Dispożizzjonijiet addizzjonali dwar it-tikkettar Deskrizzjoni tal-kundizzjoni: Jista' jintuża t-terminu tradizzjonali "nbid ta' oriġini protetta". L-isem tal-abitat jew ta' unità ġeografika iżgħar ma jistax jidher fuq it-tikketta. L-ismijiet tal-lokalitajiet jistgħu jidhru flimkien mad-denominazzjoni ta' oriġini protetta Izsáki Arany Sárfehér. L-isem ta' lokalità jista' jintuża biss jekk 100 % tal-inbid ikun ġie prodott f'dik il-lokalità. Il-marka ta' ċertifikazzjoni maħruġa mill-Komunità tal-Inbid Izsák trid tidher fil-preżentazzjoni. F'paġna 18, fil-punt 3.5, fir-raba' paragrafu, "L-ippakkjar tal-porzjonijiet tal-'Parmigiano Reggiano' jista' jsir biss fl-istess post tan-negozju fejn jinqatgħu.", "L-ippakkjar tal-biċċiet tal-'Parmigiano Reggiano' jista' jsir fil-post tal-bejgħ fejn dawn jitħejjew.".
Extracted from C_251_2019.html